ସେଲ୍ କର୍ମଚାରୀଙ୍କ ପାଇଁ ପେନସନ ଯୋଜନା ଲାଗୁ
ସେଲ୍ କର୍ମଚାରୀଙ୍କ ପାଇଁ ପେନସନ ଯୋଜନା ଲାଗୁ
0
ସେୟାର
ନୂଆଦିଲ୍ଲୀ: ଭାରତ ସରକାରଙ୍କ ସାଧାରଣ ଉଦ୍ୟୋଗ ବିଭାଗର ନିର୍ଦେଶାବଳୀ ଅନୁଯାୟୀ ତଥା ଇସ୍ପାତ ମନ୍ତ୍ରାଳୟର ଅନୁମୋଦନ ପରେ ଭାରତୀୟ ଇସ୍ପାତ ପ୍ରାଧିକରଣ ଲିମିଟେଡ (ସେଲ୍‌)ର ଯୋଗ୍ୟ ସେବାନିବୃତ୍ତ କର୍ମଚାରୀ ଏବଂ କାର୍ଯ୍ୟରତ କର୍ମଚାରୀଙ୍କ ନିମନ୍ତେ ପେନସନ ଯୋଜନା କାର୍ଯ୍ୟକାରୀ କରାଯିବାକୁ ଘୋଷଣା କରାଯାଇଛି। ଅନୁମୋଦିତ ପେନସନ ଯୋଜନା ଅନୁଯାୟୀ, ୨୦୦୭ ଜାନୁଆରି ୧ ତାରିଖରେ କିମ୍ବା ତାହାପରେ ସେଲ୍‌ରେ ସେବାରେ ଥିବା ଏକଜିକ୍ୟୁଟିଭ୍ ଏବଂ ୨୦୧୨ ଜାନୁଆରି ୧ ତାରିଖ କିମ୍ବା ଏହା ପରେ ସେଲ୍‌ରେ ସେବାରେ ଥିବା ନନ୍-ଏକଜିକ୍ୟୁଟିଭ କର୍ମଚାରୀମାନେ ଏହି ଯୋଜନାରେ ଲାଭବାନ ହେବେ। ନୂଆଦିଲ୍ଲୀସ୍ଥିତ ସେଲ୍ କର୍ପୋରେଟ୍ ଅଫିସଠାରେ ଆଜି ଅନୁଷ୍ଠିତ ବୈଠକରେ ଶ୍ରମିକ ସଂଗଠନ, ଅଧିକାରୀ ସଂଘ ଏବଂ ସେଲ୍ ପ୍ରବନ୍ଧନଙ୍କ ଦ୍ବାରା ମନୋନୀତ ଟ୍ରଷ୍ଟି ଉପରୋକ୍ତ ଟ୍ରଷ୍ଟ ଦସ୍ତାବିଜ୍‌ରେ ସ୍ବାକ୍ଷର କରିଛନ୍ତି ଏବଂ ଏହା ସହ ସେଲ୍ ପେନସନ୍ ଟ୍ରଷ୍ଟ ଗଠନ ହୋଇଛି।। ଏହି ଯୋଜନାରେ ୫୫ ହଜାରରୁ ଅଧିକ ଅବସରପ୍ରାପ୍ତ କର୍ମଚାରୀଙ୍କୁ ପେନସନ ସୁବିଧା ଉପଲବ୍ଧ ହେବ। ପ୍ରାଥମିକ ପର୍ଯ୍ୟାୟରେ ୨୦୧୬ ମାର୍ଚ ୩୧ ତାରିଖ ସୁଦ୍ଧା ଅବସର ଗ୍ରହଣ କରିଥିବା ଯୋଗ୍ୟ ସେବାନିବୃତ୍ତ କର୍ମଚାରୀଙ୍କୁ ଆନୁଇଟି ରୂପରେ ପେନସନ ସୁବିଧା ଉପଲବ୍ଧ କରାଯିବ।
ପୂର୍ବବର୍ତ୍ତୀ ଖବର